
 16.12.2020
 BG
 Официален вестник на Европейския съюз
 L 425/21
 РЕГЛАМЕНТ ЗА ИЗПЪЛНЕНИЕ (ЕС) 2020/2100 НА КОМИСИЯТА
 от 15 декември 2020 година
 за налагане на окончателно антидъмпингово мито върху вноса на амониев нитрат с произход от Русия след преглед с оглед изтичане на срока на действие съгласно член 11, параграф 2 от Регламент (ЕС) 2016/1036 на Европейския парламент и на Съвета
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1) („основния регламент“), и по-специално член 11, параграф 2 от него,
 като има предвид, че:
 1. ПРОЦЕДУРА
 1.1. Предходни разследвания и действащи мерки
 (1)
 С Регламент (ЕО) No 2022/95 на Съвета (2) („първоначалното разследване“) Съветът наложи окончателно антидъмпингово мито върху вноса на амониев нитрат, класиран към момента на влизане в сила на регламента в кодове по КН 3102 30 90 и 3102 40 90, с произход от Русия („засегнатата държава“). В резултат на по-нататъшното разследване, което установи, че ефектът от митото е бил неутрализиран, мерките бяха изменени с Регламент (ЕО) No 663/98 на Съвета (3).
 (2)
 След провеждането на първи преглед с оглед изтичане на срока на действие и първи междинен преглед в съответствие с член 11, параграфи 2 и 3 от Регламент (ЕО) No 384/96 (4) Съветът наложи — с Регламент (ЕО) No 658/2002 на Съвета (5) — окончателно антидъмпингово мито в размер на 47,07 EUR на тон върху вноса на амониев нитрат, класиран към момента на влизане в сила на регламента в кодове по КН 3102 30 90 и 3102 40 90 и с произход от Русия.
 (3)
 Впоследствие бе проведен и междинен преглед на обхвата на продукта в съответствие с член 11, параграф 3 от Регламент (ЕО) No 384/96 и с Регламент (ЕО) No 945/2005 на Съвета (6) бе наложено окончателно антидъмпингово мито с размер между 41,42 EUR и 47,07 EUR на тон върху вноса на твърди торове с тегловно съдържание на амониев нитрат, превишаващо 80 %, класирани към момента на влизане в сила на регламента в кодове по КН 3102 30 90, 3102 40 90, ex 3102 29 00, ex 3102 60 00, ex 3102 90 00, ex 3105 10 00, ex 3105 20 10, ex 3105 51 00, ex 3105 59 00 и ex 3105 90 91 и с произход от Русия.
 (4)
 След провеждането на втори преглед с оглед изтичане срока на действие и на втори частичен междинен преглед в съответствие с член 11, параграфи 2 и 3 от Регламент (ЕО) No 384/96 Съветът — с Регламент (ЕО) No 661/2008 на Съвета (7) — запази действащите мерки. Митото бе оставено непроменено, с изключение на това за групата EuroChem, за която определеният размер на митото варираше между 28,88 EUR и 32,82 EUR на тон.
 (5)
 С Решение 2008/577/ЕО (8) Европейската комисия („Комисията“) прие предложенията за гаранциите с количествен таван от руските производители JSC Acron и JSC Dorogobuzh, членове на дружеството Acron Holding